அவருடைய ஆரம்ப காலப் படங்கள் இன்றைக்கும் கிழடு தட்டாதவை. அவருடைய சமகாலத்தில் வெளியான பானா, பாவன்னா வரிசைப் படங்களின் சந்தை இரைச்சல் ஸ்ரீதரின் படங்களில் சற்று மட்டுப்படுத்தப்பட்டிருக்கும். இளமையின் சாலையில் அவர் கைவீசி நடந்தவர். இன்னொரு வகையில் அவர் ஒரு Trioligist. முக்கோணக் காதல் ரசத்தை சாறு பிழிந்து தந்து கொண்டிருந்தவர். கல்யாணப்பரிசு, நெஞ்சி;ல் ஓர் ஆலயம் தந்த வெற்றிகளால் தன்னைப்பற்றிய விம்பமொன்றை வடிவமைத்துக் கொண்ட அவர் அதைத் தக்க வைத்துக் கொள்ளும் முயற்சியிலேயே பின்னாட்களில் ஈடுபட்டார். வெண்ணிற ஆடை, நெஞ்சிருக்கும்வரை , அவளுக்கென்று ஒரு மனம், இளமை ஊஞ்சலாடுகின்றது, ஒரு ஓடை நதியாகிறது போன்றவை இத்தகைய முயற்சிகள்.